Oktober | 2012 | Bileam se Donkie
Ou Brêg- gat!
Posted on Oktober 29, 2012 by Bileam se Donkie
My eie foto vir ‘n slag!
Ons het die naweek bietjie gemeentekamp gehou by Klein Paradys net buite Nylstroom. Hierdie Pou het ons gegroet toe ons Sondagoggend ons aanbiddingsdiens gehou het.
Baie lekker gekamp, maar dit het BAIE gereën. Dit was ‘n goeie ding, want toe het die gemeentemense nodig gehad om by mekaar in die karavane en tente te kuier. Nuwe vriendskappe is gebou, in enkele gevalle het buurmanne mekaar vir die eerste keer leer ken.
Ek het net tot my skok agtergekom dat my ou Jurgens Manjefiek B karavaan deesdae ‘n binneshuise stort het. Net langs die bed.
In die baie reën het my laptop se kragkabel ook in diep water beland. Die rook het uit die transformertjie gekom. In ons dorp is ‘n nuwe een onverkrygbaar. Gelukkig het Ellies ‘n baie oulike Universal Laptop Power Adaptor. Ongelukkig maak hulle hom nie meer nie. Gelukkig leen gemeentelede toe vir my een, en nou werk my laptoppie weer. Ongelukkig moet ek hierdie adaptor weer teruggee…
Die kamp was baie lekker. Nou is dit weer voluit aan die gang om die jaar se werk klaar te maak. Baie, baie besige tye soos julle kan sien aan die frekwensie van my blog…
Oktober, die mooiste mooiste maand…
Posted on Oktober 19, 2012 by Bileam se Donkie
Ja, ek is maar nog steeds stil. Steeds besig om die rasende koppie te probeer uitsorteer.
Ek was ook stomgeslaan deur:
Felix BAumgartner se Valskermsprong- WoW!
Lance Armstrong se grootste val
Die verlaging van Suid Afrika se kredietgradering met ons wêreldwye vryval in gewildheid as beleggingsbestemming
Die eerste lentereën in Nylstroom wat alles van baie stowwerig na baie groen toe geneem het…
Die wonderlike musiek van Arvo Pärt- soos https://www.youtube.com/watch?v=B8qg_0P9L6c
Die kultuuraand van ons Hoërskool, met die kinders se gewoonte om dié wat sukkel maar probeer het, die hardste te “cheer”… dit was aangrypend mooi!
Gisteraand se prysuitdeling, met soveel talent. Nie net die twee jonge dames in Graad 9 en 10 wat byna al die pryse gewen het nie, ook die outjies wat daar was vir ‘n brons sertifikaat vir rugbypogings… Daar is ‘n wonderlike potensiaal in ons land se jongmense. En dit was so lekker om swart leerlinge net so te sien presteer- ons sportman van die jaar is swart, hy was 3e in die SA’s in die 800 m. Daar was baie swart leerlinge onder die top 10 van elke graad- op meriete! Vir sulke mense moet die regstellende aksiebeleid ‘n belediging wees- hulle het dit deur harde werk self verdien. Mag sulke leiers eendag hierdie land oorvat van die regstelendes…
Die boek “Kite Runner” van Khaled Hosseini het my absoluut weggeblaas. Wat ‘n ongelooflike boek van skuld en skaamte, verhoudings en restitusie… Om te dink hoe wonderlike plek Afghanistan kon gewees het, en watse aashole die Taliban eintik in werklikheid is! ‘n 18 jarige met wattewolletjiesbaardjie en ‘n stok wat enige dame op straat slaan as sy nie na sy sin reg optree of toe genoeg aangetrek is nie… watter tipe wêreld is dit???!!!
Van die Taliban aashole gepraat (nou gaan Ahmed seker die Midde-Ooste afbrand!) wat ‘n verskriklike skande vir Pakistan dat die Taliban vir Malala Yousafzai kon skiet. ‘n 14 Jarige meisie wat die guts gehad het om op te staan vir die regte van dogters om ook skool toe te gaan. Sy is ‘n ware heldin, en ek bid sy word mooi gesond daar in Engeland. Maar mag die vlooie van ‘n duisend kamele die Taliban besoek…
Die wonder van Stationripper om lekker musiek af te laai!
Die wonder dat iemand ‘n trein kan afbrand omdat hy wil staak, en dan die volgende dag moan dat daar nie vervoer vir hom werk toe is nie- so iemand verdien die Nobelprys vir briljantheid…
Ek hoor Renosterpoacher horing fyn gemaal is glo baie goed vir allerlei onnoselhede se kuur…
My moedertjie word vandag 72 en werk nog steeds as matrone van ‘n aftreeoord siekeboeg in Gomorrah, sal na skool maar deurry en gaan koek eet…
Ek het vanoggend my fietsryklere vir die eerste keer van die Argus af aangetrek. Net om te ontdek albei my fietse se wiele “buckle”.
Tullian Tchividjian is Billy Graham se kleinseun. Hy het vanoggend so ‘n mooi ding vir my getwitter:
“Living faith involves two confessions: “I can’t” and “God can.”
Ek het dalk vir ‘n ruk te diep vasgeval geraak in die “I can’t…” Dit geniet tans aandag…
Standbeeld in die ruines van die katedraal by die Hill of Slane in Ierland. Geleen by die Roomse gevaar, saam met hierdie pragtige gebed:
“We beseech Thee, O Lord
may, by Thy clemency, be restored.”
Soos opgesit deur Father Mark Kirby
So ek leef nog, en die gedagtes vlieg teen die spoed van wit lig deur my jong onskuldige gemoed.
Hê ‘n fantastiese naweek!
Posted in Die Donkie het wel probeer dink!	Tagged arvo pärt, felix baumgartner, khaled hosseini
Posted on Oktober 8, 2012 by Bileam se Donkie
Posted in beproewıngs, Die Donkie het wel probeer dink!